ጽህፈት ቤቱ 10 ሺ አባላቱን በበጎ ፍቃድ አገልግሎት ስራ ላይ አሰማርቷል
አዲስ አበባ ፣ ሐምሌ 17/ 2005 (ዋኢማ) – የደቡብ ኢትዮጵያ ወጣቶች ማህበር የአዲስ አበባ ማስተባበሪያ ጽህፈት ቤት 10 ሺ አባላቱ በበጎ ፍቃድ አገልግሎት ስራ ላይ መሰማራታቸውን ገለጸ።የጽህፈት ቤቱ ሊቀመንበር ወጣት አብረሃም ፍቃዱ ለዋልታ እንደተናገረው አባላቱ የበጎ ፍቃድ አገልግሎቱን እየሰጡ ያሉት ከአዲስ አበባ ወጣቶች ፌዴሬሽን ጋር በመተባበር ነው።የበጎ ፍቃድ አገልግሎት ስራው እየተከናወነ ያለው “ዘመቻ መለስ የወጣቶች የልማትና የበጎ ፍቃድ ንቅናቄ ለከተማችን ህዳሴ “በሚል መሪ ቃል እንደሆነም ወጣት አብረሃም ተናግሯል።የጸረ -ኤቸ አይ ቪ/ ኤድስ ንቅናቄ፤ የማጠናከሪያ ትምህርትና ኮምፒውተር ስልጣና ፤የተሰጥኦ ውድድር ማዘጋጀት ፤የመንገድ ትራፊክ ደህንነትና የጸጥታ ማስጠበቅ አገልገሎት ወጣቶቹ የተሰማሩባቸው መስኮች እንደሆኑም ወጣት አብረሃም ጠቅሷል።የበጎ ፍቃድ አገልገሎት ስራው እስከ ጳጉሜ ድረስ የሚከናወን እንደሆነ የጽህፈት ቤቱ ሊቀመንበር መናገሩን ዋልታ ኢንፎርሜሽን ማዕከል ዘግቧል።